Radiu atómicu - Uiquipedia

# Radiu atómicu

### De Uiquipedia

El radiu atómicu ye la distancia ente'l nucleu del átomu y l'electrón estable más alloñáu del mesmu. Suel midise en picómetros (1 pm=10-12 m) o Ángstrom (1 Å=10-10 m).

Al ser los núcleos y los electrones partícules cuántiques, sometíes al principiu d'indeterminación de Heisenberg, les midíes direutes de distancies nun puen tener más qu'un significáu estadísticu. Convencionalmente defínese como la metá de la distancia ente los centros de dos átomos enllaciaos, y dependiendo d'esi enllaz podemos falar de radios atómicos, iónicos, metálicos o de van der Waals.

Acordies col tipu d'enllaz químicu defínense tamién otros radios como'l covalente (xeneralmente pa elementos non metálicos) y el iónicu (pa elementos metálicos). Allugaos agora na tabla periódica, una cenciella regla nemotécnica pa recordar el mou nel qu'aumenta'l radiu atómicu ye la siguiente:

  El radiu atómicu d'un elementu aumenta d'arriba abaxo y de drecha esquierda na tabla periódica.

La desplicación a esti fenómenu atópase en que la fuercia d'atraición que'l nucleu del átomu exerce nos electrones ye mayor al final de cada periodu, de manera que los electrones de los átomos de los elementos asitiaos más a la drecha tán más atrayíos pol nucleu, de mou que como'l númberu de niveles nel que s'enllacien los átomos ye'l mesmu, el radiu amenorga.

Al empar qu'esto, en cada periodu aumenta nuna unidá'l númberu de capes nel que se distribúin los electrones del átomu, de manera que los átomos de los elementos de mayor periodu tienen mayor radiu.

Retrieved from "http://ast.wikipedia.org../../../r/a/d/Radiu_at%C3%B3micu.html"

Categoríes: Física | Química

##### Views

- Artículu
- Discusión
- Revisión actual

##### Buscar

##### Otres llingües

- Afrikaans
- العربية
- Български
- Català
- Deutsch
- English
- Esperanto
- Español
- Euskara
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Lumbaart
- Македонски
- Nederlands
- Norsk (nynorsk)
- Polski
- Português
- Русский
- Srpskohrvatski / Српскохрватски
- Slovenščina
- Српски / Srpski
- Svenska
- ไทย
- Українська
- O'zbek